पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर पुलिस ने एक आइलेट्स सेंटर संचालक महिला के खिलाफ धोखाधड़ी और जालसाजी का मामला दर्ज किया है। अाराेपी है कि सेंटर संचालिका ने एक महिला को आइलेट्स का पेपर दिलाकर उसको नकली सर्टिफिकेट दे दिया, जिस कारण उक्त महिला की फाइल पर कनाडा इमीग्रेशन की तरफ से आपत्ति जताते हुए 10 साल तक के लिए बैन लगा दिया गया। उक्त सेंटर संचालिका की धोखाधड़ी के चलते अब महिला 10 साल तक कनाडा नहीं जा सकती।
जून 2019 में आरोपी महिला के संपर्क में आई थी नवजोत कौर, ~15 हजार देकर पेपर दिया था
थाना गढ़शंकर के एसआई सुभाष चंद्र ने बताया कि जिला शहीद भगत सिंह नगर के गांव अमरगढ़ छोटियां भंगाला की नवजोत कौर पत्नी परमवीर सिंह ने एसएसपी होशियारपुर को 19 अगस्त 2019 को इस संबंध में लिखित शिकायत दी थी। उसने बताया था कि जिला फतेहगढ़ के गांव तलानियां की मनदीप कौर अपना आइलेट्स सेंटर चलाती थी। उनका उसके साथ 2019 जून में संपर्क हुआ। उसने मनदीप कौर के पास आइलेट्स करने के लिए फीस जमा करवाकर स्ट्डी शुरू कर दी।
जब उसने पेपर देने के लिए फीस मांगी, तो उन्होंने उसे 15000 रुपए जमा करवा दिए। इसके कुछ दिन बाद नवजोत कौर का पेपर हुआ और 15 दिन बाद मनदीप कौर ने उसे फोन कर सूचना दी कि उसके साढ़े 6 बैंड आए हैं। इसके बाद उसने उनको सर्टिफिकेट दे दिया। जब कुछ दिन बाद नवजोत कौर ने फाइल कनाडा जाने के लिए लगाई गई, तो जांच में आइलेट सर्टिफिकेट जाली पाया गया। इस पर इमीग्रेशन की तरफ से नवजोत कौर की फाइल पर 10 साल तक के लिए वैन लगा दिया। नवजोत कौर ने बताया कि उन्होंने जब मनदीप कौर से संपर्क किया तो वह उनके साथ बहस करने लग पड़ी और उनकी एक नहीं सुनी। उन्होंने इसकी शिकायत पुलिस को कर दी।
आराेपी सेंटर संचालिका पर मामला दर्ज
पीड़ित महिला की शिकायत पर एसएसपी ने उक्त मामले की जांच उप पुलिस कप्तान गुरप्रीत सिंह क्राइम, आर्थिक अपराध/साइबर क्राइम होशियारपुर को सौंपी। उन्होंने उक्त मामले की जांच में मनदीप कौर को आरोपी पाया। एसआई सुभाष चंद्र ने बताया कि पुलिस ने शिकायत करता नवजोत कौर के बयानों पर आरोपी मनदीप कौर के खिलाफ धारा 420,465,468,471 आईपीसी तहत मामला दर्ज कर आरोपी मनदीप कौर को गिरफ्तार करने के लिए छापेमारी शुरू कर दी है। शिकायतकर्ता के पति परमवीर सिंह ने आरोप लगाया कि मनदीप कौर ने इससे पहले भी बहुत से लोगों से ऐसी जालसाजी की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn